Sid ir-ristorant seta' kien qiegħed idaħħal l-inbid hu jew inkella jixtrih mingħand min kien qed jimporta bil-kuntrabandu 215-il flixkun ta’ inbid illegali nstabu f’ristorant fil-Port ta’ Marsamxett u li kienu lesti biex jinbiegħu. L-inbid instab wara ġimgħat ta’ investigazzjoni mill-JET, magħmul minn Uffiċjali tad-Dwana mit-Taqsima tal-Infurzar, u minn Spetturi tat-Taxxa fid-Dipartiment tat-Taxxa. Minn din l-investigazzjoni, irrizutaw numru ta’ indikaturi li kollha ssuġġerew li sid dan ir-ristorant seta’ kien qiegħed: Ir-rwol tal-JET, hu li tagħmel investigazzjoni intelliġenti u tanalizza ħafna data li ż-żewġ Dipartimenti jippossjedu. Meta jinstabu biżżejjed indikaturi li qed isir evażjoni fiskali, dawn l-investigazzjonijiet jiġu lkumplimentati bi spezzjonijiet f’postijiet diversi, bhalma ġara f’dan tmiem il-ġimgħa. Fuq investigazzjonijiet li saru mill-JET, il-kollaborazzjoni bejn id-Dipartiment tad-Dwana u d-Dipartiment tat-Taxxi ser tkompli tieħu dimensjoni akbar, hekk kif ser jiżdiedu l-ispezzjonijiet.